
PËR FILLIMIN E PROCEDURAVE PËR SHQYRTIMIN E KËRKESËS SË SHOQËRISË “OSSH” SHA PËR KOHËZGJATJEN E FATURIMIT AFORFE TË ENERGJISË ELEKTRIKE NË ABONENTËT FAMILJARË PA MATJE

Në mbështetje të neneve 51, 52 të ligjit nr.9072, datë 22.5.2003 “Për sektorin e energjisë elektrike”, i ndryshuar, dhe nenin 18, pika 1 të “Rregullave të praktikës dhe  procedurave të ERE-s”  të miratuar me vendimin e Bordit të Komisionerëve nr.44, datë 24.7.2007, Bordi i Komisionerëve të ERE-s, në mbledhjen e tij të datës 17.1.2008, pasi shqyrtoi kërkesën e shoqërisë “OSSH” sh.a., për kohëzgjatjen e faturimit aforfe të energjisë elektrike në abonentët pa matje,

VENDOSI:

1. Fillimin e procedurave për shqyrtimin e kërkesës së shoqërisë “OSSH” sh.a., për zgjatje afati të faturimit aforfe të  energjisë elektrike në abonentët familjarë pa aparat matës.
2. Drejtoria e Licencimit dhe Monitorimit të Tregut dhe Drejtoria e Çështjeve Ligjore dhe Mbrojtjes së Konsumatorit të njoftojnë shoqërinë në lidhje me vendimin e dhënë nga ERE. 
3. Ky vendim hyn në fuqi menjëherë.
4. Ky vendim botohet në Fletoren Zyrtare.
KRYETARI I ERE-S
Bujar Nepravishta

